NaiveNeuron/SloPal huggingface dataset:
Kaník, Ľudovít, poslanec NR SR (2012-09-14):
Igor, ty sa vždy snažíš povedať to tak, aby to vyzeralo, že ty si ani ryba, ani rak, a zaujať tým publikum, môže takáto stratégia, máš na ňu plné právo, len určite nie je pravdou, že pravica hovorí, že žiadny Zákonník práce nám netreba. My, naopak, hovoríme, že Zákonník práce je veľmi dôležitá právna norma a veľmi významne ovplyvňuje trh práce a to, či nezamestnanosť rastie, alebo, naopak, klesá. Včera sme to tu podrobne na príkladoch ukazovali, ako to funguje v krajinách, kde je liberálny a flexibilný Zákonník práce, že tam je nezamestnanosť nízka, a keď bola vysoká, tak po zavedení takýchto opatrení prudko klesá a zamestnanosť stúpa a naopak, poukazovali na krajiny, ktoré majú tzv. vysokú ochranu zamestnancov, aká je tam vysoká nezamestnanosť a nízka zamestnanosť. To je jeden aspekt, tak myslím si, že mali by sme byť presní. A neviem, ako môže byť kedykoľvek a v akejkoľvek situácii smiešne, keď reálne a odbornými argumentami varujeme pred zlými rozhodnutiami, ktoré povedú k strate práce pre tisíce ľudí. Toho sa my obávame a tu sa hrať nejaké politické hry, že vtedy to bolo tak a keby to nebolo, tak by to bolo ináč, je síce politicky možno účinne na istú skupinu voličov, ale nie je to konštruktívne a voči zamestnancom, voči ľuďom, ktorí žijú z práce svojich rúk, ani poctivé. Pretože keď prijmeme zlý Zákonník práce, oni na to doplatia, doplatia na to zamestnanci stratou práce a pred tým my varujeme a to budeme robiť stále.
B. Bačík, poslanec: (2007-05-10):
Ďalej, aby týmto hlasovaním za gestorský výbor určila Výbor Národnej rady Slovenskej republiky pre verejnú správu a regionálny rozvoj a určila lehoty na prerokovanie návrhu zákona výborom do 18. júna 2007 a gestorskému výboru do 19. júna 2007.
Pleštinská, Zita, poslankyňa NR SR (2021-06-24):
Ďakujem pekne, pán predsedajúci. Pán kolega Faič, vážim si vás ako odborníka v štátnej správe, máme vždy vecné pripomienky aj v našom výbore pre verejnú správu a regionálny rozvoj. Vaše vystúpenia sú odborné, pretože máte rovnako ako ja veľa skúseností. Ako prednostka okresného úradu nikdy som sa nepozerala na svojich kolegov a na vedúcich odborov, na ich politické presvedčenie, ale vždy som sa pozerala na ich odborné skúsenosti. A, samozrejme, som sa snažila, aby ten úrad môj bol, bol najlepší, aby vykonával svoju prácu, aby všetci vlastne štátni zamestnanci vykonávali svoju prácu zodpovedne a v prospech našich občanov. Ja si stále myslím, že tento zákon je dobrý z toho dôvodu, že mnohí vedúci odborov už sú vyhorení a nemajú tam čo robiť. A myslím si, že je veľa veľmi skúsených a dobrých štátnych zamestnancov, ktorí vo výberových konaniach ukážu svoje kvality a budú dobrými a lepšími vlastne tými vedúcimi odbormi, vedúcimi odborov v štátnej správe. Možno sa treba pozrieť aj do budúcnosti, som vlastne bola účastná aj v špecializovanej štátnej správe a možno si povedať, že aké budú napríklad kompetencie na obciach originálne, prenesený výkon v štátnej správe. Nedá sa to zvládnuť počas jedného volebného obdobia, ale musíme si povedať, aké, aká bude naša vízia, aké bude naše smerovanie v štátnej správe aj v samospráve. Ďakujem pekne.
Glváč, Martin, podpredseda NR SR (2019-10-18):
Pani poslankyňa Kaščáková.
Mezenská, Helena, poslankyňa NR SR (2014-01-31):
Ja len krátka poznámka k tomu, čo predniesol pán poslanec Hrnčiar. No viete, nad významom fixácie centrálneho zásobovania tepla v prípade mnohých miest sa treba veľmi vážne zamyslieť a to zhodnotiť, obzvlášť ak v tých istých mestách máme dostatočné signály toho, že ľudia si vedia formou či už zabezpečenia individuálneho kúrenia, alebo formou zabezpečenia vlastných domových kotolní zabezpečiť dodávku tepla a teplej úžitkovej vody ďaleko racionálnejšie a efektívnejšie, ako to zabezpečuje centrálny dodávateľ. Ja tam vidím veľký, potrebu veľkého dôrazu práve na kontrolu, ktorú má zabezpečovať Úrad pre reguláciu sieťových odvetví. Naozaj, ak by ten fungoval tak, ako má, riadne, tak som presvedčená o tom, že centrálne zásobovanie teplom by bolo natoľko efektívne a racionálne, že by sa ľudia nemuseli dnes vôbec nad otázkami odpájania zamýšľať. Ďakujem.
Kollár, Boris, predseda NR SR (2023-05-18):
Pán poslanec Šipoš.
Ďuriš Nicholsonová, Lucia, podpredsedníčka NR SR (2016-10-25):
Pán poslanec Dostál.
Hrnčiar, Andrej, podpredseda NR SR (2018-09-20):
Nech sa páči, pán podpredseda vlády.
Karahuta, Jaroslav, poslanec NR SR (2023-06-15):
Ďakujem pekne za slovo, pán predsedajúci. Ja ešte chcem doplniť to, čo povedal pán poslanec Kuffa, ešte si zabudol na Národné lesnícke centrum, ktoré vyhlásilo, že je potrebné dať 10 % lesa do bezzásahu, to máme ďalších 200-tisíc hektárov, hej, takže už sme úplne bez lesa a plus ochranné pásma ku chráneným územiam, ktoré doteraz mohli byť, teraz už budú musieť byť, keby sa to schválilo, to sú ďalšie stovky tisíc hektárov. Takže z toho mi vychádza iba jedno, keď vy, ktorí tu sedíte, tak všetci ste sledovali tie zákony zo životného prostredia, pamätáte si, ako to celé prebiehalo. Prvý pokus bol pri národných parkoch. Je to štvrtý pokus, ako ovládnuť slovenský vidiek. Stále bolo tie chránené územia, štvrtýkrát je to už, hej? Tak dúfam, že teraz štvrtýkrát to neprejde a že nemôžme dať naše chránené územia, slovenský vidiek, naše lúky a lesy do rúk úzkej skupiny ľudí, lebo toto s hlucháňom nemá nič spoločné. Ďakujem pekne.
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne. Konštatujem, že Národná rada v tajnom hlasovaní zvolila Pavla Tkáča, Danielu Zemanovičovú, Ľuboša Pastora, Ctibora Koštála a Annu Ištókovú za členov Rady pre štátnu službu. Keďže všetci členovia rady boli zvolení, budúci týždeň vykonáme voľbu predsedu Rady z týchto zvolených členov. Teraz budeme pokračovať v prerušenej rozprave o správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2016 (pod tlačou 689). Poprosím pána predsedu Rady pre rozpočtovú zodpovednosť Ivana Šramka, aby zaujal miesto určené pre navrhovateľov, a pána spravodajcu, teda predsedu výboru pre financie a rozpočet poslanca Ladislava Kamenického, aby zaujal miesto určené pre spravodajcov. Do rozpravy je ústne prihlásený rozpravy je poslanec Eugen Jurzyca, ktorému týmto odovzdávam slovo, nech sa páči. (Pokračovanie rokovania o správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2016 , tlač 689.)
Jurinová, Erika, podpredsedníčka NR SR (2014-12-11):
Dávam slovo pánovi poslancovi Brockovi, ktorý je prihlásený ako ďalší v poradí.
Zmajkovičová, Renáta, podpredsedníčka NR SR (2012-05-16):
Teraz, kolegyne, kolegovia, vyhlasujem všeobecnú rozpravu za skončenú. Pán navrhovateľ chce zaujať stanovisko? Nech sa páči, pán poslanec Kondrót.
Zmajkovičová, Renáta, podpredsedníčka NR SR (2013-10-16):
Pani poslankyňa Košútová.
Kolíková, Mária, poslankyňa NR SR (2024-05-15):
Pán poslanec, ďakujem za viaceré vaše pripomienky, ktoré sú dôležité pre pochopenie zmyslu verejnoprávneho média. Mňa, samozrejme, zamrzí, keď sa odvádza pozornosť na koncesionárske poplatky, pretože o tom tu vôbec nie je debata. My sa tu teraz nebavíme, že či ideme zlepšiť systém koncesionárskych poplatkov alebo zvýšiť percento HDP, aby RTVS mohla fungovať, o tom tu vôbec nie je debata. Ako ja, ja sa, naozaj som vždy prekvapená, keď toto osobitne zaznieva z opozičných lavíc, lebo o tomto tu vôbec nie je debata. Veď tu vôbec nie je záujem zabezpečiť financovanie RTVS, tu vôbec nie je záujem. Veď tu je priamy útok na nezávislosť tohto verejnoprávneho média. Prvé, čo urobila táto vláda, je, že priniesla zákon, v ktorom zasiahla hneď financovanie RTVS, aby ho položila, aby položila RTVS na kolená, aby krvácala RTVS, aby súčasný generálny riaditeľ nemohol plniť to, čo mu umožňoval aj rozpočet podľa schváleného zákona, a to bolo 0,17 % HDP. Proste RTVS sa naozaj nadýchla. Toto teraz kritizovať, toto nadýchnutie, nech sa vám to akokoľvek nepáči, spôsob, neviem čo, ale toto teraz tu, skutočne ja nerozumiem. Pretože to, čo urobila ministerka kultúry, je, že robí likvidáciu média. Priniesla právnu úpravu, nepáči sa jej generálny riaditeľ, tak ako celej koalícii, ale zasahujú do toho celého spôsobu, ako bude RTVS fungovať, teraz bez ohľadu na názov. Jednoducho ten nový generálny riaditeľ nebude vlastne vôbec rozhodovať o tom, o čom RTVS budúca bude. Proste to budú politici, tak je to celé napísané. Tak je to celé napísané. A toto je tou hlavnou chybou a to treba vyčítať a na to sa treba naozaj sústrediť... (Prerušenie vystúpenia časomerom.)
Pellegrini, Peter, predseda NR SR (2015-06-24):
Prezentujme sa a hlasujme o tom, že prerokujeme vládny návrh zákona v treťom čítaní ihneď. (Hlasovanie.) Prítomných 131 poslancov, za bolo 79, zdržalo sa 51 poslancov, nehlasoval 1. Návrh sme schválili. Sme v treťom čítaní . Otváram rozpravu. Pýtam sa, či sa niekto do rozpravy hlási. Pani poslankyňa Vášáryová, to asi len nejaká chyba. (Reakcia z pléna.) Dobre, ďakujem. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
P. Hrušovský, predseda NR SR: (2004-05-12):
Nech sa páči, pán poslanec Minárik.
Grendel, Gábor, podpredseda NR SR (2020-11-12):
Poprosím vás, vráťte čas pánovi poslancovi Pročkovi a ostatných poprosím, ak máte debatu, tak mimo rokovacej sály. Ďakujem.
Laurenčík, Milan, podpredseda NR SR (2021-11-09):
Ďakujem. Na vaše vystúpenie neevidujem faktické poznámky. To bol zároveň posledný príspevok v rozprave, a preto vyhlasujem všeobecnú rozpravu za skončenú. Chcem sa spýtať, či chce k rozprave zaujať stanovisko pani navrhovateľka. Nech sa páči, máte slovo.
M. Hort, podpredseda NR SR: (2009-12-04):
Slovo pán poslanec Kahanec, nech sa páči.
Galko, Ľubomír, poslanec NR SR (2011-11-30):
Ďakujem pekne. Ja ďakujem za konštruktívne pripomienky. Ja by som len chcel doplniť, že toto je len prvý krok. Strategické hodnotenie obrany, ktoré bolo spracované, jeho analytická fáza bola hotová, bola vzatá na vedomie vládou Slovenskej republiky, a ja pevne verím, že nech bude na rezorte hocikto, tak nadviaže na výsledky strategického hodnotenia obrany. A v tej projekčnej fáze sa počíta aj s výraznou trebárs redukciou Vojenského obvodu Valáškovce, kde naozaj ten vojenský obvod, obrovská plocha je tam, ktorá nie je využívaná, a je využívaná len určitými privilegovanými vrstvami, ktoré boli doteraz protežované Ozbrojenými silami Slovenskej republiky. Samozrejme, že strategické hodnotenie obrany s takýmto niečím počíta. Takisto je tam rozpracovaná určitá modifikácia územia Turecký Vrch, to znamená, ja absolútne súhlasím s tým, čo povedal pán poslanec Matej, a myslím si, že nech už tá situácia sa bude vyvíjať tak ako tak, tak každý ďalší nasledovník na tom rezorte obrany by mal jednoducho pokračovať v tom, aby tie, aby ozbrojené sily Slovenskej republiky naozaj obhospodarovali, alebo teda pohybovali sa len na tom území, ktoré skutočne potrebujú k tej svojej činnosti pre zabezpečenie bezpečnosti našej krajiny. Ďakujem pekne.
Sopko, Miroslav, poslanec NR SR (2017-02-10):
Vážený pán predseda, vážené panie poslankyne, vážení páni poslanci, prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 387). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 17. marca 2017 a gestorský výbor do 20. marca 2017.
Jurinová, Erika, podpredsedníčka NR SR (2015-02-11):
Ďakujem pekne, pán navrhovateľ. Pán spravodajca, chcete sa vyjadriť k rozprave? Prerušujem rokovanie o tomto bode programu. A budeme pokračovať prvým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov . Návrh zákona má tlač 1374. Návrh na jeho pridelenie na prerokovanie výborom je v rozhodnutí č. 1384. Dávam slovo poslancovi Danielovi Lipšicovi, aby návrh zákona opäť uviedol.
Kollár, Boris, predseda NR SR (2021-12-02):
Pán poslanec Dostál s procedurálnym.
Baránik, Alojz, poslanec NR SR (2017-02-14):
Ďakujem pekne. Anka, ty ako hlavný predkladateľ tohto zákona si zaslúžiš poďakovanie za to, čo si pre túto dobrú vec urobila. A treba povedať aj to, že tento zákon je o tom, aká je kultúra našej spoločnosti. Pretože tým, ako sa chováme k našim psom, tým prejavujeme kultúru ľudskú. A, bohužiaľ, popri všetkých tých výhovorkách, ktoré som mal možnosť počuť k tomu, aké má tento zákon chyby, je nutné skonštatovať, že ešte to bude dlhá cesta, kým náš národ aj v tejto oblasti skultúrnie, bohužiaľ.
Figeľ, Ján, podpredseda NR SR (2012-10-24):
Ďakujem pekne. Na vystúpenie pána poslanca faktická poznámka, končím možnosť. Nech sa páči, pán Jasaň.
Laššáková, Jana, podpredsedníčka NR SR (2015-11-27):
Prezentujme sa a hlasujeme o návrhu prerokovať návrh zákona v druhom čítaní. (Hlasovanie.) Prítomných 128 poslancov, za návrh bolo 50, proti 24, zdržalo sa 54 poslancov. Konštatujem, že sme neschválili návrh na postúpenie zákona do druhého čítania. Teraz prosím určenú spravodajkyňu z ústavnoprávneho výboru poslankyňu Editu Pfundtner, aby uviedla hlasovanie v prvom čítaní o návrhu poslanca Fedora na vydanie zákona, ktorým sa mení a dopĺňa Trestný zákon (tlač 1807), bod 98 schváleného programu. Nech sa páči, pani poslankyňa. (Hlasovanie o návrhu poslanca Národnej rady Slovenskej republiky Martina Fedora na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1807.)
Burian, Jozef, poslanec NR SR (2017-10-19):
A teraz, pán predsedajúci, dajte osobitne hlasovať o bode 9 pozmeňujúceho návrhu pani poslankyne Gaborčákovej.
P. Hrušovský, predseda NR SR: (2004-09-10):
(Hlasovanie.) 125 prítomných, 47 za, 26 proti, 51 sa zdržalo, 1 nehlasoval. Neschválili sme bod 1 zo spoločnej správy. B. Opaterný, poslanec: Ďalej budeme hlasovať o bode 8 s odporúčaním gestorského výboru schváliť.
Figeľ, Ján, podpredseda NR SR (2014-11-10):
Nech sa páči, Alojz Hlina.
Šeliga, Juraj, podpredseda NR SR (2020-11-05):
Pán poslanec Viskupič.
Bublavý, Dušan, poslanec NR SR (2019-09-19):
Ďakujem za slovo, pán podpredseda. Kolegyne, kolegovia, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o miestnom poplatku za rozvoj, tlač 1639. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Číž, Miroslav, doterajší podpredseda NR SR (2010-07-08):
Pán poslanec Juraj Štofko.
Laurenčík, Milan, podpredseda NR SR (2020-09-24):
Ďakujem, pán poslanec. Na vaše vystúpenie evidujem tri faktické poznámky. Nech sa páči, pán poslanec Ľuboš Blaha.
Zelník, Štefan, poslanec NR SR (2017-12-01):
Ďakujem veľmi pekne za slovo. Vážená pani podpredsedníčka, vážené dámy, vážení páni, ja som pôvodne nemyslel, že budem vystupovať, ale nedá mi to aj v súvislosti s tým, čo tu bolo prezentované, ako prebiehali výbory na výbore pre zdravotníctvo. Dvadsiateho prvého bol výbor, kedy sme ho prerušili práve kvôli iba tomu, že páni poslanci dostali na stôl pozmeňujúce návrhy a preto, aby si ich mohli prediskutovať, prerokovať, zoznámiť sa s nimi, pokračoval výbor 28. 11., kedy poslanci opustili rokovaciu sálu, pretože nemali dostatok času na prerokovanie nových pozmeňujúcich návrhov. Všetko to rešpektujem a keby to bolo ale naozaj úprimné, dneska je 
1. 12., od rána sedíme a diskutujeme a ja sa pýtam, dámy a páni, ten zákon, hovorili ste, že je veľmi dôležitý a náročný a bude zasahovať do poskytovania zdravotnej starostlivosti. Čakal som, že teda bude naozaj diskusia a debata o jednotlivých pozmeňujúcich návrhoch, či sú dobré alebo nie a prečo sú dobré, keď teda nebola možnosť akože na výbore pre zdravotníctvo. O čom sa teraz debatovalo doteraz? Iba o jednej veci, a to doplnkové ordinačné hodiny a o platoch poslancov. Tak ja sa pýtam, dámy a páni, všetci tí, čo doteraz vystupovali, ktorí hovorili, vrátane pani kolegyni, že nebolo času, ako to proste vedieme, celý ten výbor pre zdravotníctvo, keď teda nebolo času? Dvadsiateho prvého ja som ho prerušil, nebolo času, dvadsiateho ôsmeho, pretože teatrálne sa odišlo z výboru, tak som čakal aspoň tú odbornú diskusiu tu v parlamente. Nehnevajte sa na mňa, platy poslancov sú témou prerokovávania pri tomto zákone? Nebudem ďalej pokračovať, aby som neoberal čas, ja sa potom vyjadrím vo faktických k ďalším rečníkom, ale využívam túto možnosť a dávam návrh, aby sa bod 82 spoločnej správy vyňal na osobitné hlasovanie. Úprava totižto obsahuje tento bod a už bola zahrnutá v zákone o rozsahu a podmienkach úhrady liekov, ktoré sme včera schválili. Zároveň chcem požiadať pani predsedajúcu, aby sme o zákone, aby Národná rada nehlasovala o uvedenom návrhu zákona v utorok 
o 11.00 hodine. Ďakujem veľmi pekne. Neni to žiadne nejaké proste šachy, ale chcem poprosiť, idem na zahraničnú pracovnú cestu ohľadom drog a ja sa vrátim o 12.00 hod. na letisko a preto, keďže je takýto zákon, množstvo pozmeňujúcich návrhov, tak chcem poprosiť o takúto láskavosť, aby sa o jedenástej nehlasovalo. Ďakujem.
Kollár, Boris, predseda NR SR (2023-06-20):
Upravujeme účinnosť zákona. Prosím, prezentujme sa a hlasujeme. (Hlasovanie.) Prítomných 130 poslancov, za 92, proti 2, zdržalo sa 33, 3 nehlasovali. Uvedený návrh sme schválili.
Blaha, Ľuboš, podpredseda NR SR (2023-12-06):
Pýtam sa teraz, či sa chce niekto prihlásiť do rozpravy ústne. Nie je tomu tak, takže vyhlasujem rozpravu za skončenú. Chce k rozprave zaujať stanovisko pani navrhovateľka, pani ministerka? Nie je tomu tak, pán spravodajca takisto nie, takže prerušujem rokovanie o tomto bode programu. V rokovaní pokračujeme návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony, tlač 89. Poprosím ministra spravodlivosti Slovenskej republiky Borisa Suska, aby návrh vlády odôvodnil, nech sa páči, pán minister, máte slovo. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia dopĺňajú niektoré zákony , tlač 89.)
P. Hrušovský, predseda NR SR: (2005-05-20):
M. Abelovský, poslanec: Je to účinná ľútosť pri nevyplatení mzdy.
Laššáková, Jana, podpredsedníčka NR SR (2013-05-28):
Pán poslanec Hlina. Nech sa páči.
Žiga, Peter, podpredseda NR SR (2024-01-17):
Pani poslankyňa Hanuliaková.
M. Mamojka, poslanec: (2006-10-19):
Národná rada Slovenskej republiky podľa čl. 134 ods. 2 Ústavy Slovenskej republiky navrhuje prezidentovi Slovenskej republiky dvojnásobný počet kandidátov na sudcov Ústavného súdu, ktorých má vymenovať, v tomto prípade je to 18 ľudí. V treťom volebnom období Národná rada Slovenskej republiky zvolila už troch kandidátov. Vzhľadom na uvedené treba zvoliť ešte 15 kandidátov, aby Národná rada Slovenskej republiky mohla v dostatočnom časovom predstihu prezidentovi Slovenskej republiky navrhnúť 18 kandidátov na deväť miest sudcov Ústavného súdu, ktoré sú alebo budú v krátkom čase neobsadené. Na základe výzvy predsedu Národnej rady Slovenskej republiky bolo na Ústavnoprávny výbor Národnej rady Slovenskej republiky doručených 31 návrhov. V súlade s platným volebným poriadkom o voľbe kandidátov na sudcov Ústavného súdu Slovenskej republiky Ústavnoprávny výbor Národnej rady Slovenskej republiky pozval navrhovaných na svoju 5. schôdzu konanú 12. októbra 2006, aby prezentovali svoju predstavu o svojom pôsobení na Ústavnom súde. Stretnutia sa zúčastnili všetci dotknutí. V prvej časti informovali o svojom profesionálnom vývoji, v ďalšej o motivácii svojej kandidatúry a predstave o hĺbke, šírke možného pôsobenia na Ústavnom súde Slovenskej republiky. Priamy kontakt a forma dialógu člena výboru s pozvanými umožnili isto si vytvoriť určitý obraz nielen o odbornom, ale i osobnostnom profile navrhovaných kandidátov. Ústavnoprávny výbor uzavrel rokovanie a návrhom uznesenia č. 28 skonštatoval, že navrhovaní Annamária Baader, Juraj Babjak, Eduard Bárány, Peter Brňák, Alexander Bröstl, Ján Cuper, Miloslava Čutková, Gabriela Dobrovičová, Ján Drgonec, Vladislav Dzúrik, Alexander Fuchs, Ľudmila Gajdošíková, Milan Galanda, Štefan Harabin, Ján Ikrényi, Sergej Kohút, Jozef Kravec, Peter Kresák, Martin Lauko, Milan Ľalík, Jozef Madliak, Lajos Mészáros, Marianna Mochnáčová, Ladislav Orosz, František Poredoš, Tibor Šafárik, Želmíra Šebová, Mária Trubanová, Jozef Vanca, Peter Varga, Peter Vojčík spĺňajú podmienky ustanovené čl. 134 ods. 3 Ústavy Slovenskej republiky. Pán predsedajúci a pán predseda, prosím, otvorte rozpravu.
Zmajkovičová, Renáta, podpredsedníčka NR SR (2013-09-20):
Ďakujem. Pýtam sa, pán spravodajca, chcete záverečné slovo? (Reakcia spravodajcu.) Nie. Prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky Richarda Sulíka, Jozefa Mihála a Lucie Nicholsonovej na vydanie zákona, ktorým sa mení zákon č. 56/2012 Z. z. o cestnej doprave v znení neskorších predpisov . Návrh zákona je uverejnený ako tlač 676, návrh na jeho pridelenie na prerokovanie výborom je v rozhodnutí č. 651. Dávam slovo poslancovi Jozefovi Mihálovi, aby návrh zákona uviedol. Nech sa páči.
Paška, Pavol, predseda NR SR (2014-02-12):
(Hlasovanie.) 132 prítomných, 47 za, 28 proti, 55 sa zdržalo, 2 nehlasovali. Návrh sme neschválili. Pani poslankyňa Vášáryová uvedie v prvom čítaní hlasovanie o návrhu poslanca Hlinu o zákone č. 63 o štátnych symboloch, je to tlač 855. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov , tlač 855.)
Pellegrini, Peter, predseda NR SR (2023-11-15):
Pán poslanec Richter, ehm, pardon, pán poslanec Dvořák.
Matovič, Igor, poslanec NR SR (2015-03-20):
Pán podpredseda, kolegyne, kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Ale naozaj, prepáčte, veľmi ťažko sa hovorí, keď zároveň tridsiati hovoríte. Akože, myslím si, že je to celkom, vám je to nepríjemné, keď to robí niekto vám. Tak poprosím aj vás, aby ste sa správali rovnako. (Zaznievanie gongu.)
Zmajkovičová, Renáta, podpredsedníčka NR SR (2012-11-29):
Pán poslanec nechce reagovať. Panie poslankyne, páni poslanci, takže uzatváram rozpravu. Pán minister nechce zaujať stanovisko k rozprave. Takže budeme pokračovať ďalším bodom programu, ktorým je druhé čítanie o vládnom návrhu zákona o obmedzení platieb v hotovosti . Vládny návrh zákona je uverejnený ako tlač 235, spoločná správa výborov má tlač 235a. Odovzdávam slovo pánovi ministrovi financií, aby vládny návrh zákona odôvodnil. Nech sa páči.
Vášáryová, Magdaléna, poslankyňa NR SR (2014-10-28):
Ďakujem pekne za slovo. Toto je debata o historickom, civilizačnom nánose, pani poslankyňa. A ja vám chcem poďakovať, že ste veľmi vecne uviedli niektoré veľmi závažné súvislosti. Ja som vďačná každému, kto otvorí túto debatu. A na rozdiel možno ale od vás pre mňa ten dohovor je vlastne možnosťou znovu scitlivieť verejnosť slovenskú, aby sme o tom znovu tu v Národnej rade a potom na verejnosti čím ďalej, tým viacej rozprávali, pretože bez scitlivenia verejnosti nedosiahneme žiadne výsledky. Ja by som chcela, aby v polícii, na prokuratúre, na súdoch boli ženy, ktoré pomôžu tým, že budú trénované, že prejdú určitými tréningami, budú vedieť, akým spôsobom vlastne postupovať so ženami a s deťmi, ktoré podliehajú násiliu. Tým myslím aj malých chlapcov, pretože aj tí, samozrejme, s vami súhlasím, sú obeťami veľkého násilia. Ale všimnite si, ako naše súdy postupujú v týchto prípadoch, za kopnutie do hlavy môžete dostať tak akurát 400 eur alebo za znásilnenie chlapca akurát preradia toho, dajme tomu, cirkevného sluhu na nejaké iné miesto. My stále ešte nie sme dostatočne citliví, aby sme si uvedomili, že každé dieťa, ktoré zažije násilie, pokračuje potom ako dospelý a používa násilie ako riešenie problémov. Zatváranie nám nepomôže, toto je civilizačná kultúrna záležitosť,... (Prerušenie vystúpenia časomerom.)
Šeliga, Juraj, podpredseda NR SR (2021-03-31):
Prezentujme sa, prosím, a hlasujme. (Hlasovanie.) Prítomných 127, za 85, proti 1, zdržalo sa 41, hlasovali všetci. Konštatujem, že tento pozmeňujúci návrh sme schválili. Nech sa páči.
M. Číž, podpredseda NR SR: (2007-02-06):
Teraz dávam slovo spravodajkyni, ktorú určil navrhnutý gestorský výbor, to znamená ústavnoprávny výbor, pani poslankyni Janke Laššákovej. Nech sa páči.
Blaha, Ľuboš, podpredseda NR SR (2024-02-15):
Pán poslanec Marián Čaučík.
Marcinčin, Anton, poslanec NR SR (2010-10-12):
Ďakujem. Ja som počúval frázu „neopodstatnené výnimky a zvýhodnenia“ a trošku som sa pozastavil pri tom, možno toto by malo byť skôr dočasné opatrenie. Pretože ak si šetrím násobne viac ako si iný šetrí do druhého piliera, tak je to v poriadku. Vtedy nejde o neopodstatnené výnimky a zvýhodnenia oproti tým sociálne slabým. Ale ak si chcem šetriť do tretieho piliera rádovo omnoho menej peňazí – a sú to súkromné úspory, nie je to štátny paternalizmus, je to súkromná sféra –, tam hovoríme o neopodstatnenom zvýhodnení, to mi veľmi nejde dokopy. Takmer by som mal pocit, že viaceré z týchto nástrojov by mohli byť dočasné a možno radšej by sme mohli zvoliť jednoduchšiu cestu vyššieho DPH alebo iného opatrenia. Pretože pravicová vláda, ktorá hovorí, že súkromné sporenie je neopodstatnené zvýhodňovanie, ale štátom nútený druhý pilier – násobne viac než u sociálne slabších – je v poriadku, to sa mi zdá skôr paternalistické než v poriadku.
Hort, Milan, podpredseda NR SR (2010-10-13):
Ďakujem. Faktické poznámky neevidujem, vyhlasujem všeobecnú rozpravu za skončenú. Pýtam sa pána ministra, či chce zaujať stanovisko. Nie. Pán spravodajca? Taktiež nie. Prerušujem rokovanie o tomto bode programu. A ešte pristúpime k ďalšiemu bodu programu, ktorým je vládny návrh zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov . Má tlač 119 a návrh na jeho pridelenie výborom je v rozhodnutí č. 97. Pán podpredseda vlády a minister financií, nech sa páči, uveďte aj tento návrh zákona.
Laššáková, Jana, podpredsedníčka NR SR (2013-09-12):
Pán poslanec chce položiť doplňujúcu otázku? (Reakcia poslanca.) Nech sa páči, máte slovo. Poprosím vás, zapnite pána poslanca.
Kaník, Ľudovít, poslanec NR SR (2015-06-15):
No, táto kauza je a bude politická. A je najväčšou politickou kauzou, ktorá naozaj významne ovplyvňuje politiku. A preto ju treba vyšetriť a nebude tu kľud, kým sa nevyšetrí. Preto akékoľvek výhovorky a metenie ľudí počtom vypočúvaných, a pritom nezbavovanie mlčanlivosti tých, ktorí v prvom rade bolo treba vypočuť, je neadekvátne. Ja som sa len veľmi čudoval, keď pred voľbami, ktoré určite táto kauza ovplyvnila, množstvo, množstvo naivných ľudí očakávalo, že nástupom Ficovej vlády sa niečo vyšetrí. Ja som to vtedy otvorene písal, hovoril, však nežartujte. Ficova vláda vždy túto kauzu zametala pod koberec. Takže, vážený pán poslanec Blaha, ten váš od Fica prevzatý, táto rozprávka, že je kauza Dzurindovej vlády, neťahajte nás do nej. Pravda je taká, že za druhej Dzurindovej vlády sa táto kauza vyšetrovala, odpočúvanie a zber údajov bol zahájený s plným vedomím tejto vlády, a kedy nechcela, aby sa tak dialo, tak mala všetky nástroje v rukách, aby tomu zabránila. Kto tomu zabránil? Ficova vláda okamžite pri nástupe k moci. Počas druhej Dzurindovej vlády sa všetko, čo sa len dalo, robilo s plným vedomím všetkých zainteresovaných, aby ten spis vôbec vznikol a aby sa na jeho základe mohlo niečo konať. A hovorím to s plnou vážnosťou, pretože v tej druhej Dzurindovej vláde som sedel. Ale nenájdete ma to v tom spise, pretože ma ani nemáte prečo nájsť. Nie je to kauza druhej Dzurindovej vlády. Vďaka druhej Dzurindovej vláde a zložkám, ktoré pod ňu spadali, sa táto kauza vôbec dostala na svetlo sveta... (Prerušenie vystúpenia časomerom.)
Laurenčík, Milan, podpredseda NR SR (2021-11-02):
Číta sa všetko, tak ako má v pozmeňujúcom návrhu napísané, ja som presvedčený, že pán Šíbl to prečítal správne. Pán poslanec Filip Kuffa s faktickou poznámkou, nech sa páči.
Fronc, Martin, poslanec NR SR (2010-10-13):
Ďakujem pekne, pán predsedajúci. Počas svojho politického pôsobenia som navštívil takisto veľa krajín a bol na veľvyslanectvách, videl mnoho vecí, no musím povedať, že tento problém existuje na Slovensku dlho a pravdou je, že už minister Kukan mal záujem o to, aby sa to udialo, že to bude pod jedným takpovediac rezortom. A musím povedať z mojej osobnej skúsenosti, bolo veľa týchto na hospodárskych miestach, ktorí boli dobrí. Ale tá skúsenosť a to moje videnie je také, že to poväčšine bolo systémom VSS, teda velím si sám. A myslím si, že toto nebolo dobré. Ďakujem.
Laššáková, Jana, podpredsedníčka NR SR (2013-01-30):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? (Reakcia navrhovateľa.) Áno, nech sa páči, pán minister, máte slovo.
Paška, Pavol, predseda NR SR (2013-11-27):
Pán poslanec Poliačik. (Krátka pauza.) Zapnite pána poslanca Poliačika. Nech sa páči, pán poslanec.
Hatráková, Katarína, poslankyňa NR SR (2022-11-09):
Ďakujem pekne, pán predseda. Dajte, prosím, hlasovať o návrhu zákona ako o celku s odporúčaním gestorského výboru schváliť.
Hrnčiar, Andrej, podpredseda NR SR (2018-05-22):
Ďakujem. Teda pýtam sa, či chce niekto zaujať stanovisko. Navrhovateľ práve hovoril, spravodajca nie, takže vyhlasujem rozpravu za skončenú a prerušujem rokovanie o tomto bode programu. Budeme pokračovať správou o stave a vývoji finančného trhu za rok 2017. Správa má parlamentnú tlač 953 a správa výboru má tlač 953a. Prosím guvernéra Národnej banky Slovenska Jozefa Makúcha, aby správu uviedol. (Rokovanie o správe o stave a vývoji finančného trhu za rok 2017 , tlač 953.)
Gyimesi, Juraj, poslanec NR SR (2020-09-16):
Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kočiš, Eduard, poslanec NR SR (2021-09-22):
Ďakujem pekne za slovo, pán predsedajúci. Pán kolega, vo vašej deklarácii, resp. v tomto uznesení sa hovorí jasne: Vládu zaväzuje iba jeden právny predpis, ktorý aj keď nie je právnym predpisom a nie je zapísaný nikde, ten hovorí úplne jasnou rečou. Každá jedna vláda pochádza od ľudí, čiže pochádza od ľudu. Aj grécke slovo démokritos, ktoré sa skladá zo slov démos a kritos, čiže vláda ľudu, o tom jasne hovorí. Vy všetci vládni predstavitelia, vy všetci vládni poslanci, ktorí sa tak hrdo hlásite k demokratickým princípom, odsudzujete fašizmus, extrémizmus, komunizmus, ale, naopak, vaše konanie považujete za výsostne demokratické a výsostne ľudské, sa môžte hanbiť, ak túto naozaj nezáväznú alebo nie právnu normu nepodporíte. To znamená, že vaše konanie bude len jasným dôkazom toho, že na každú jednu vec sa pozeráte nie z dvoch, ale možno aj zo šiestich perspektív. Ak vám to vyhovuje, úplne sme za. Ak nám to nevyhovuje, vieme sa zdržať, ale ak máme vyslať jednoznačný signál občanom Slovenskej republiky bez akéhokoľvek pohľadu na ich politickú príslušnosť alebo sympatie k jednotlivým politickým stranám či hnutiam a máme zahlasovať za jednoduchú vec, ktorá hovorí iba o tom, že právo ľudí je nad právom politika sedieť so svojím zadkom štyri roky na jednej stoličke. Ja nemám problém sa vrátiť do domova sociálnych služieb, odkiaľ som tuná prišiel, pretože tú prácu milujem a určite sa raz k nej vrátim. Ale drvivá väčšina poslancov, najmä z hnutia OĽANO, sa bude zubami-nechtami týchto kresiel a týchto stoličiek držať.
Hlina, Alojz, poslanec NR SR (2013-11-26):
... na tom istom ministerstve, ktoré toto predkladá. Rozumiete? Však si to, však si to, keď veríte, tak verte, tak aspoň posudzujte. Pani predsedajúca, pozrite sa, vám je to zbytočné hovoriť, ja to hovorím občanom. To ešte údajne to zo päť ľudí pozerá, ja to hovorím im a dávam im do súvzťažnosti, dobre? Do súvzťažnosti, aby to chápali, že v čom to má. Ako môžte uveriť tomu, že oni bojujú za vaše práva, keď ten istý minister si do pozície štátneho tajomníka nominoval pána Buriana, spolumajiteľa firmy Ex Credit, v rámci ktorého bola konateľom aj firma Pohotovosť. Rozumiete. Jak keď niekto povie Pohotovosť, Ex Credit, tak sa tisíce ľudí trhajú zo sna, cvrkajú si do posteľného prádla. A tento človek je, vážení, štátnym tajomníkom toho ministerstva, ktoré vám predkladá tieto bludy, za ktoré vy idete za chvíľku hlasovať. Však neni to absurdné? Neponúka vám to nejakú možnosť byť kritickejší, že dobre, tak toto, pre túto chvíľu je asi moc, možno niečo na tom je, skúsim sa nad tým; alebo v klube, že niekto povie: Počúvajte, ale nie je na tom niečo pravdy? Či zas útrpne, koľko, šestnásť minút, to odvalíte? Napriek všetkému? Napriek všetkému povedanému? A k tej pani Hufkovej, stále mi nechce prezradiť, odkiaľ je, ja si to pozriem a do tej malej obce alebo malého mestečka, či skade to ste, pani Šedivcová, ja verím, že ste sociálne cítiaca, ja tomu verím, ale to ešte nestačí, že môžete viesť túto krajinu. To fakt na to nestačí. To neni dostatočná kvalifikácia. Musíte mať širší pohľad. Tomu sa hovorí, že z vrtuľníka sa pozriem na to. To nestačí naozaj. Riadiť krajinu nie je, stačí byť len akože u niekoho skutočne sociálne cítiaci. Chce to niečo viac. Toto je ten príbeh o tom, kedy vy môžte dokázať, či to niečo viac vo vás je, ako zahlasujete. Ďakujem.
A. Belousovová, podpredsedníčka NR SR: (2009-03-10):
Ďalej budeme pokračovať rokovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a doplnení niektorých zákonov . Návrh vlády je uvedený ako tlač 968. Prosím teraz pána ministra financií Slovenskej republiky, pána Jána Počiatka, aby návrh vlády odôvodnil. Nech sa páči, pán minister, máte slovo.
Laššáková, Jana, podpredsedníčka NR SR (2013-09-03):
Na vystúpenie pána poslanca s faktickými poznámkami páni poslanci Kamenický a Mihál. Končím možnosť prihlásiť sa s faktickými poznámkami. Nech sa páči, pán poslanec Kamenický.
Laššáková, Jana, podpredsedníčka NR SR (2014-05-29):
Pán poslanec Muránsky, chcete reagovať? Nie. Nech sa páči, pán poslanec Mičovský, máte slovo.
Tomáš, Erik, poslanec NR SR (2022-05-05):
Pán predseda, my sa, my si tu už môžme aj... (Ruch v sále.) Páni, prosím vás, rušíte ma trošku... (Prerušenie vystúpenia predsedajúcim.)
Baránik, Alojz, poslanec NR SR (2017-04-04):
Ďakujem pekne. Vážený pán predseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Přidal, Alojz, poslanec NR SR (2014-04-01):
Pán predseda, dajte hlasovať o postúpení predmetného návrhu zákona do druhého čítania.
P. Hrušovský, predseda NR SR: (2003-09-16):
(Hlasovanie.) 130 prítomných, 89 za návrh, 12 proti, 28 sa zdržalo, 1 nehlasoval. Návrh sme schválili. Ďakujem pani poslankyni Laššákovej, prosím pána poslanca Drgonca, predsedu ústavnoprávneho výboru, aby z poverenia výboru predniesol návrhy uznesenia k prerokúvanému vládnemu návrhu zákona o Justičnej akadémii a o zmene a doplnení niektorých zákonov, ktorý prerokúvame ako tlač 343. Pán poslanec, pán predseda výboru, máte slovo. J. Drgonec, poslanec: Ďakujem. V rozprave zaznel jeden pozmeňujúci procedurálny návrh pána poslanca Madeja vrátiť návrh na dopracovanie. Pán predseda, dajte, prosím, hlasovať o tomto návrhu.
Fronc, Martin, poslanec NR SR (2014-03-20):
Ďakujem pekne. Ďakujem za faktické pripomienky. Skúsim na tie niektoré odpovedať. Pán kolega Droba, kšeft vlastnej vlády, odvolanie, môžeme si to takto pingpongovať navzájom. Nepokladám to za rozumné. Registrované partnerstvá. Ja vám veľmi otvorene poviem, ja nikdy registrované partnerstvá nepodporím, a pritom som ochotný podporiť, aby mohli títo ľudia poznať partnerovo zdravie alebo aby mohli dediť a podobne, ale toto nikdy nepodporím. To vám hovorím veľmi otvorene. Kolega Chren, ja som nepovedal, že sa chceme obetovať. Ja som povedal, že za túto vec sme pripravení niesť aj obeť. Ak sa chcete obetovať, tak sa obetujte. Ale toto som nikdy nepovedal. Viete, treba dávať pozor trošku aj na detaily. Kolega Lipšic, je možné, že nás partner podrazí, ale pri uzatváraní nejakej dohody ja vychádzam vždy v prvom kroku z dôvery, inak sa to nedá. A som autor jednej monografie Kvantitatívne metódy. Aj tam je oblasť stratégie, je oblasť hier, ktorá hovorí o tom, že stratégia win-win, to znamená, že obidvaja vyhrávajú, je vtedy, keď obidvaja dohodu aj dodržia. To je len taká maličkosť, že aj matematicky sa to dá dokázať. Kolega Krajcer, no ja si vážim kolegu Hrušovského, ktorý to aj verejne povedal, že za túto vec v rozprave je ochotný priniesť aj takúto obeť. Asi ju priniesol, ako to bolo vidieť. No to je isté vydanie svedectva, ktoré pre neho nie je určite jednoduché. Je to trpké. Ale celkom iste som ochotný s vami spolupracovať na tom, aby ste sa postarali o všetky deti, aj tie, ktoré sú narodené mimo manželstva. Na to vám podávam... (Prerušenie vystúpenia časomerom.)
Hort, Milan, podpredseda NR SR (2011-12-01):
Vyhlasujem rozpravu za skončenú. Pýtam sa pána ministra a podpredsedu vlády, či chce reagovať v záverečnom slove? Pán minister, poprosím ale veľmi efektívne, lebo už je čas dosť naplnený a niektorí máme aj iné povinnosti. Nech sa páči.
M. Krajkovič, poslanec: (2010-03-09):
Správu pridelil predseda Národnej rady Slovenskej republiky svojím rozhodnutím č. 1528 z 15. februára 2010 na prerokovanie Zahraničnému výboru Národnej rady Slovenskej republiky, ktorý zároveň určil za gestorský výbor. Zahraničný výbor Národnej rady Slovenskej republiky uznesením č. 24 z 24. februára 2010 č. 197 odporúča Národnej rade Slovenskej republiky zobrať na vedomie Správu o plnení úloh zahraničnej politiky Slovenskej republiky v roku 2009. Gestorský výbor na základe výsledku rokovania výboru a stanovísk poslancov gestorského výboru odporúča Národnej rade Slovenskej republiky zobrať túto správu na vedomie. Informácia o výsledku prerokovania Správy o plnení úloh zahraničnej politiky Slovenskej republiky v roku 2009 v Zahraničnom výbore Národnej rady Slovenskej republiky (tlač 1488) bola schválená uznesením Zahraničného výboru Národnej rady Slovenskej republiky č. 2003 z 24. februára 2010. Týmto uznesením ma výbor poveril plniť úlohy spoločného spravodajcu. Pán predsedajúci skončil som, prosím, otvorte rozpravu.
Jurinová, Erika, podpredsedníčka NR SR (2013-09-12):
Ďakujem pekne, pán minister. Dávam slovo spravodajkyni, ktorú určil navrhnutý gestorský výbor, výbor pre sociálne veci, poslankyni Viere Šedivcovej.
M. Hort, podpredseda NR SR: (2008-10-31):
Nech sa páči.
J. Richter, poslanec: (2007-10-23):
Tým, že sa zaviedli na Slovensku plne profesionálne ozbrojené sily, zrušila sa základná služba, náhradná služba a zdokonaľovacia služba, bolo nevyhnutné riešiť komplexnú problematiku rozsahu brannej povinnosti. Predložená novela v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného a núdzového stavu upravuje brannú povinnosť ako povinnosť občana podrobiť sa odvodu a vykonať v čase vojny a vojnového stavu mimoriadnu službu alebo alternatívnu službu. Oceňujem, že máme možnosť zaoberať sa inštitútom mimoriadnej služby, pretože v našom právnom poriadku táto problematika zatiaľ nie je upravená, a preto je nevyhnutná. Predložený návrh zákona upravuje výkon mimoriadnej služby v období krízovej situácie, to znamená v čase vojny, vojnového stavu, výnimočného stavu a núdzového stavu, a to nielen profesionálnym vojakom, ale aj vojakom v zálohe a registrovaným občanom. Predložená novela zákona reaguje na zrušenie povinnej vojenskej služby a na profesionalizáciu ozbrojených síl Slovenskej republiky, napríklad v novo vkladaných paragrafoch upravujúcich vojenské hodnosti, ustanovenia vo funkcii a priznávaní hodnostných platov. Navrhovanou zmenou a doplnením zákona o brannej povinnosti sa dosiahne stav, že branná povinnosť, ktorá podľa platnej právnej úpravy zahŕňa povinnosť podrobiť sa odvodu a vykonať mimoriadnu službu alebo alternatívnu službu, bude komplexne upravená v jednom zákone. Predkladaná novela zákona o brannej povinnosti okrem úpravy výkonu mimoriadnej služby rieši aj spôsoby vzniku brannej povinnosti občanov, ktorí túto povinnosť prevzali dobrovoľne. Podľa platnej právnej úpravy dobrovoľne prevziať brannú povinnosť môžu občania, ktorým nevznikla branná povinnosť zo zákona, ďalej občania, ktorí nemajú trvalý pobyt na území Slovenskej republiky alebo cudzinci. Inštitút dobrovoľného prevzatia brannej povinnosti doteraz platná právna úprava obsahuje, avšak inštitút spätného, dobrovoľného prevzatia brannej povinnosti uvedeného okruhu osôb v terajšej platnej úprave absentuje. Preto aj tento nedostatok sa predmetným návrhom zákona odstráni. Vážené panie poslankyne, vážení páni poslanci, odporúčam vám hlasovať za predmetný návrh zákona, nakoľko systémovo upravuje celý komplex brannej povinnosti, úloh z toho vyplývajúcich. Určujúcou skutočnosťou je komplexná úprava priebehu výkonu mimoriadnej služby vrátane odmeňovania, zdravotnej starostlivosti a naturálneho zabezpečenia vojakov povolaných na výkon mimoriadnej služby aj po skončení a nárokov pozostalých po týchto vojakoch. V nadväznosti bolo preto nevyhnutné novelizovať aj ďalšie predpisy upravujúce zdravotné poistenie a alternatívnu službu. Ak bude uvedená novela prijatá, tak bude celý komplex legislatívneho priestoru brannej povinnosti systémovo uzavretý a právne doriešený. Ďakujem za pozornosť.
Figeľ, Ján, podpredseda NR SR (2015-03-20):
Nech sa páči, s reakciou Pavol Zajac.
Tomáš, Erik, poslanec NR SR (2022-02-11):
Pán kolega Mazurek, máte pravdu, že treba oceniť, že pani poslankyňa Hajšelová aj pán poslanec Svrček hlasovali proti obrannej zmluve s USA. Pravda je ale taká, že aj pri tejto obrannej zmluve sa hnutie SME RODINA zachovalo tak ako vždy, ako my na východe hovoríme, kus me poľub, kus me pušti, aby som preložil aj pre ostatných, trochu ma postískaj, trochu ma pusti, trochu ma pomiluj, trochu ma pusti. Čiže ani tak, ani tak. Jednoducho hnutie SME RODINA to zariadilo tak, aby bolo dostatočný počet z ich hnutia pre danú zmluvu, a to mňa naozaj veľmi mrzí. A mrzí ma aj to, že takto postupuje aj pri tejto novele ústavy, aby to bolo aj tak, aj tak, ale výsledok bude zase ten istý, že novela ústavy jednoducho neprejde v takejto podobe, ako si ju želajú dve tretiny občanov vrátane dvoch tretín voličov hnutia SME RODINA. Správne si pripomenul počty Joža Pročka. Podľa Joža Pročka je 900-tisíc ľudí na našej strane opozičnej a 4 milióny 100-tisíc ľudí na strane koalície, to znamená vrátane detí, bábätok a všetkých týchto voličov. Úžasné naozaj, ja, ja, ja niekedy nerozumiem, čo dokážu poslanci koalície zo seba vypustiť, ale dobre. Len chcem pripomenúť pre triezvy národ, že máme oprávnených voličov približne 4 milióny 400-tisíc a polovica z nich chodí normálne k voľbám. No a zaujímavé je ten verejný prísľub, na ktorý si vyzval pána kolegu Svrčeka, on ho asi aj teraz dá, len ja upozorňujem na to, pán Mazurek, že vlastne ono to neprejde, vieš, viete, toto do druhého čítania, pretože koalícia to nepodporí, takže teraz nám môže pán Svrček nasľubovať čokoľvek. No a to je o tom, mal ten dátum byť jasný hneď na úvod, to by bolo férové a vtedy by SME RODINA naozaj naplnilo ten sľub, ktorý, ktoré dal.
P. Paška, predseda NR SR: (2008-09-23):
Nech sa páči, pán podpredseda vlády, vyjadrite sa k rozprave. Š. Harabin, podpredseda vlády a minister spravodlivosti SR: Vážený pán predseda, vážené dámy, vážení páni, ja skutočne s úsmevom musím reagovať na pána poslanca Palka, ako dokáže excelentne klamať, pretože keď si pustíte prepis môjho vystúpenia, ja som nikdy nehovoril o tom, že zákon musí chrániť slabšieho. Keď ste tu boli všetci pred chvíľou, povedal som, že sudca musí chrániť slabšieho. Čiže tu je excelentné klamstvo zo strany pána Palka. To  ako u neho ma už neprekvapuje skutočne nič. A ďalšia vec je. Kedy prišiel pán Čarnogurský chrániť slabších? Keď sme začali na ministerstve spravodlivosti dávno iniciatívy proti zabezpečovacím zmluvám, proti predražovaniu a pán Čarnogurský, ale o ktorého sa tu opiera pán poslanec Palko, nechránil postihnutého, ale on v byte napadol údržbára. On nenapadol úžerníka, ale údržbára. Čiže pán Čarnogurský si zamenil úžerníka s údržbárom. A aktívna svojpomoc u advokáta (smiech) jednoducho nie je v súlade s naším právnym poriadkom. A len preto vedúci úradu ministerstva spravodlivosti podal trestné oznámenie. Ani advokát Čarnogurský nemôže spôsobovať ťažké ujmy na zdraví. Ani člen vlády, ani poslanec, ani žiaden občan Slovenskej republiky. Čiže pán poslanec Palko tu uvádzal také klamstvá, ale u neho je to už zvykom, že uvádza len klamstvá zavádzajúco a hneď potom hovorí o slušných a neslušných ľuďoch a potom hneď hovorí o poctivých a nepoctivých. No ale to je rétorika, na ktorú už nemienim ja ďalej reagovať. Ďakujem.
Kuffa, Štefan, poslanec NR SR (2012-07-26):
Ďakujem za slovo, pán predseda. Ono možno pán kolega Hlina ako to tuná apeluje na niektoré veci, vyzerajú naozaj možno aj humorne, alebo mnohí sa neusmievame nad tým, ale sa škeríme, čo sa mi nepáči, lebo hovorí tu naozaj, sú tu medzi tým povedané aj, aj veľmi vážne veci. Mne osobne tiež to vadí. Ja som to už ako hovoril a v tom ho chcem aj podporiť, čo sa týka tajnej voľby. Tá tajná voľba je, to je supertajná voľba. Lebo či už je z jednej, alebo z druhej strany navrhovaný kandidát, ktorého volíme naozaj tajne, tak ruku na srdce. Koľkí naozaj úprimne vieme, komu dávame hlas, či už za, alebo proti? Najlepšie je sa potom asi zdržať, tam sa asi veľa nepomýliš. Ale ja naozaj toto, čo kolega tuná ako hovorí možno tak viac emotívne. Ja sa stále len bojím, aby neskolaboval tu ten náš kolega, ale naozaj je hodné sa zamyslieť, aby pri tajnej voľbe tu snáď nikoho to nezabije, keď sa postaví ten kandidát a predstaví sa tu. Keď aj krátko, možno nejakými troma, piatimi minútami. Ja rád by som videl naozaj aj fyzicky, aj prítomných, aj ich verbálny, aj neverbálny prejav týchto kandidátov pri všetkých tajných voľbách. Ďakujem pekne.
M. Číž, podpredseda NR SR: (2007-11-26):
S procedurálnym návrhom pani poslankyňa Sabolová.